ddrg/super_eurlex huggingface dataset:
(21)

Väga tõsiste rikkumiste puhul võimaldab trahvivalik määrata sellise trahvisumma, mis tagab, ettevõtja suuruse seisukohast piisava mõju. Komisjon märgib, et 2005. aastal, st käesolevale otsusele vahetult eelneval majandusaastal oli Totali ülemaailmne käive 143 miljardit eurot, Elf Aquitaine'i käive 120 miljardit eurot, Akzo käive 13 miljardit eurot, Degussa käive 11,750 miljardit eurot, Solvay käive 8,560 miljardit eurot ja Edisoni käive 6,650 miljardit eurot. Seetõttu tuleks komisjoni arvates korrutada Totali trahv kordajaga 3, arvestades selle emaettevõtete Elf Aquitaine'i ja Totali suurust, mille kummagi käive on kõvasti üle 100 miljardi euro. Akzo ja Degussa, mille kummagi käive on ligikaudu 10 % Totali omast, on siiski väga suured äriühingud, mille käive on selgelt üle 10 miljardi euro. Seetõttu on asjakohane korrutada nende äriühingute trahvi kordajaga 1,75. Arvestades, et Solvay käive oli 8,560 miljardit eurot, on komisjoni arvates asjakohane korrutada talle määratud trahv kordajaga 1,5. Arvestades, et Edisoni käive oli 6,650 miljardit eurot, on komisjoni arvates asjakohane korrutada kõnealuse äriühingu trahv kordajaga 1,25. Arvestades, et Ausimont läks üle teisele ettevõtjale, siis kohaldatakse juhtumi asjaolusid arvesse võttes kordajat ainult Edisoni trahvi suhtes.
(1)

Otsuse adressaadid on: AS Alfa Acciai, AS Feralpi Siderurgica, AS Ferriere Nord, AS IRO Industrie Riunite Odolesi, AS Leali, AS Acciaierie e Ferriere Leali Luigi (likvideerimisel), AS Lucchini, AS Siderpotenza, AS Riva Acciaio, AS Valsabbia Investimenti, AS Ferriera Valsabbia ja ettevõtete ühendus Federacciai, Itaalia Raua- ja Teraseettevõtete Föderatsioon.
(13)

Isegi kui eeldada, et kartelli töökorraldus aja jooksul muutus, jäid põhimõtted samaks. Need hõlmasid turu ja klientide jaotust asjaomaste turuosade säilitamiseks. Juhul kui tegelik müük oli ettenähtust suurem või väiksem, tagati turuosa säilimine osalejatevahelise kompensatsioonisüsteemi kaudu. Toimus tihe teabevahetus hindade ja müügimahtude kohta. Lisaks on tõendeid hinnatõstmise kokkulepete kohta.
(7)

Geograafilise turuga seoses väidab Continental, et kommertsveokite õhkvedrustuse geograafiline turg hõlmab kogu maailma. Turu-uuring näitas aga, et kommertsveokite õhkvedrustuse Euroopa turu tingimused on teistest piirkondadest oluliselt erinevad. Erinevate tehniliste nõuete (nt suuremad veoautod) ja klientide teistsuguste eelistuste (Euroopa vedrud on keerukamad) tõttu ei saa USA veokitel kasutatavaid vedrusid kasutada Euroopas ja vastupidi. Selle tulemusena ei avaldata Euroopa turule väljastpoolt Euroopat olulist konkurentsimõju. Praegu impordib õhkvedrusid Euroopasse ainult üks ettevõtja (USA ettevõtja Firestone). Need õhkvedrud on loodud spetsiaalselt Euroopa turu jaoks. Need sisaldavad metalldetaile, mis ostetakse Euroopast, tarnitakse USA-sse, paigaldatakse õhkvedrudesse ja tarnitakse Euroopasse tagasi. Nende maksumust tõstavad ka tollimaksud ja transpordikulud. Kuigi see import hõlmas 2003. aastal 12 % turust, on lähitulevikus tõenäoline impordi märkimisväärne vähenemine, sest Firestone ehitab Poolasse tootmisettevõtet, mis on valmis tootmist alustama 2005. aastal. Seetõttu on komisjon arvamusel, et tootjatele müüdavate õhkvedrude (OEM/OES) asjaomane turg on Euroopa.
(2)

EBRD on Tšernobõli Fondi haldajana kinnitanud Tšernobõli Fondi rahastajate üldkogule, et ligikaudu 250 miljonit eurot on puudu ning et ei ole piisavalt vaba raha uue ohutuskatte ehituslepingu sõlmimiseks. Projekti venimise vältimiseks oli vaja rahastajatelt uusi eraldisi 2005. aastal.
ET Euroopa Liidu Teataja L 346/26

NÕUKOGU OTSUS,

30. november 2006,

millega kehtestatakse toiduabi komitees ühenduse nimel võetav seisukoht 1999. aasta toiduabi konventsiooni pikendamise kohta

(2006/906/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 181 koostoimes artikli 300 lõike 2 teise lõiguga,

võttes arvesse komisjoni ettepanekut,

ning arvestades järgmist:

(1) Ühendus sõlmis otsusega 2000/421/EÜ (1) 1999. aasta toiduabi konventsiooni (edaspidi “konventsioon”) ja seda pikendati toiduabi komitee otsustega 2002., 2003. ja 2005. aasta juunis, nii et see jääb jõusse kuni 30. juunini 2007.

(2) Konventsiooni edasine pikendamine ühe aasta võrra on nii ühenduse kui ka liikmesriikide huvides. Konventsiooni XXV artikli punkti b kohaselt saab pikendamine toimuda tingimusel, et samaks ajavahemikuks jääb jõusse 1995. aasta teraviljakaubanduse konventsioon. Komisjoni, kes esindab ühendust toiduabi komitees, tuleks seetõttu volitada nõukogu otsusega sellise pikendamise poolt hääletama,

ON TEINUD JÄRGMISE OTSUSE:

Ainus artikkel

Euroopa Ühenduse seisukoht toiduabi komitees on hääletada selle poolt, et 1999. aasta toiduabi konventsiooni pikendataks veel ühe aasta võrra, tingimusel et 1995. aasta teraviljakaubanduse konventsioon jääb samaks ajavahemikuks jõusse.

Komisjon on volitatud seda seisukohta väljendama toiduabi komitees.

Brüssel, 30. november 2006 Nõukogu nimel eesistuja L. HYSSÄLÄ

(1) EÜT L 163, 4.7.2000, lk 37.
(3)

Belgia ja Saksamaa esitatud tehniline teave on võimaldanud komisjonil olukorda täpselt ja ulatuslikult analüüsida ning jõuda järeldusele, et direktiivi 2000/29/EÜ artiklis 23 sätestatud ühenduse rahalise toetuse andmise tingimused on täidetud. Järelikult on asjakohane anda ühenduse rahalist toetust kõnealuste programmidega seotud kulutuste katmiseks.
(6)

Piisavalt täielikud vastused küsimustikule saadi kahelt Hiina eksportivalt tootjalt Ningbo Ruyi Joint Stock Co. Ltd ja Zhejiang Noblelift Equipment Joint Stock Co. Ltd., kes tegid mõlemad koostööd ka esialgses uurimises. Üks teine eksportiv tootja, Yale Industrial Products Co. Ltd., esitas vaid väga osalist teavet ja teda peeti seetõttu koostööst hoiduvaks vastavalt algmääruse artiklile 18 ning teda teavitati sellest eelnevalt nõuetekohasel viisil. Kaks teist eksportivat tootjat, Ningbo Liftstar Material Transport Equipment Factory ja Ningbo Tailong Machinery Co. Ltd, kes tegid koostööd esialgses uurimises, ei esitanud käesolevas absorptsiooni käsitlevas kordusuurimises mingit teavet.
(22)

Seoses esimese meetmega väidavad Madalmaad, et BNG antud laen ei seondu riigiga. BNG on aktsiaselts. Madalmaad möönavad, et BNG kõik aktsiad kuuluvad riigile, provintsidele ja omavalitsustele. Samuti möönavad Madalmaade ametiasutused, et mõned nõukogu liikmed on ametiasutuste määratud, kuid samas väidavad nad, et nõukogu ei osale panga igapäevases tegevuses, mille eest vastutab juhatus. Panga põhikirjas ei ole ühtegi sätet, mis kohustaks juhatust finantstoodete pakkumisel nõukogu juhiseid täitma. Ei olnud ühtegi sätet, mis nõuaks, et nõukoguga asjaomase laenu suhtes konsulteeritaks või et nõukogu peaks laenule heakskiidu andma – sellised otsused olid ainult juhatuse pädevuses. Viimaks rõhutavad Madalmaade ametiasutused, et ei ole ka midagi muud, mis viitaks, et käesoleva tehingu puhul esineks seos riigiga.
(109)

Siiski tõdeb komisjon, et selle pealkirja all kõnealustele üksikprojektidele antud summad on Itaalia ametiasutuste esitatud teabe kohaselt väga väikesed ja tunduvalt alla vähese tähtsusega abi ülemmäära. Seega puudus mõju ühendusesisesele kaubandusele. Seepärast võib lugeda, et kõnealused meetmed ei ole riigiabi asutamislepingu artikli 87 tähenduses, tingimusel et Itaalia ametiasutused esitavad komisjonile tõendid selle kohta, et kõigist määruse 69/2001 kohaldamiskriteeriumidest on kinni peetud. Lisaks märgib komisjon, et ühisprojektide rahastamiseks, mis viiakse läbi programmide LEADER ja INTERREG raames ning milles ettevõtted samuti osalevad, uute rakenduskriteeriumide kohaselt abi enam ei anta.
121 miljoni euro suurune summa vastab aastatel 2003–2005 ümberkorraldatavate üksuste finantseerimise (või raha äravoolu (cash-drain)) vajadusele. See vastab eelkõige ümberkorraldamiseks vajalike finantseeringute, finantskulude ja mõningate erandlike elementidega korrigeeritud EBITDA'le (tegevuskasum enne põhivara kulumit). Komisjon veendus Belgia ametiasutuste poolt esitatud teabe alusel selles, et arvesse võetavad investeeringud olid peamiselt informaatikainvesteeringud ja jäid igal juhul nende amortisatsiooni summast väiksemaks. Informaatikainvesteeringud on kindlasti üks kontserni ümberkorraldamise ja tootlikkuse tõstmise oluline tegur. Lisaks kinnitasid Belgia ametiasutused, et nende investeeringutega tegevusmahtu mingil moel ei suurendatud. Samuti veendus komisjon selles, et erandlikud tegurid koosnevad peamiselt ettevõtte ümberkorraldamiskuludest; need hõlmavad struktuuri ümberkorraldamist ja tootlikkusega seotud meetmeid (keskteenustega seotud vallandamised, õigusliku struktuuri lihtsustamine, muud tootlikkusega seotud meetmed), mis on vajalikud elujõulisuse taastamiseks.

Tuleb märkida, et raha äravooluga (cash-drain) seotud kulu ümberkorraldamisperioodi jooksul, mis on 150,9 miljonit eurot, on siin vähendatud seoses positiivse mõjuga, mida ümberkorraldamisega loodetakse ja mis annab sel perioodil 29,9 miljoni euro suuruse positiivse rahavoo ehk puhaskulu on 121 miljonit eurot.
(37)

Eespool öeldut silmas pidades on komisjon arvamusel, et ettevõtja Estaleiros Navais de Viana do Castelo S.A. ehitatud kahe naftasaaduste/kemikaalitankeri puhul võib kolmeaastase tarnetähtaja pikendamise projekti keerukuse tõttu vastavalt määruse artikli 3 lõike 2 teisele taandele heaks kiita. Lisaks sellele tuleb märkida käesoleva järelduse põhjal, et komisjon ei pea vajalikuks uurida, kas Portugali esitatud põhjendusi saab lugeda erandlikeks, ettenägematuteks ja ettevõttevälisteks asjaoludeks eespool nimetatud artikli tähenduses.
(2)

Euroopa Ühendusele ja selle liikmesriikidele eraldatud vastavad heitkogused, väljendatuna süsinikdioksiidi ekvivalentkoguse tonnides, on kindlaks määratud käesoleva otsuse lisas. Kõnealused heitkogused on arvutatud kontrollitud andmete põhjal, mille liikmesriigid on vastavalt komisjoni 10. veebruari 2005. aasta otsusele 2005/166/EÜ (millega kehtestatakse Euroopa Parlamendi ja nõukogu otsuse 280/2004/EÜ (ühenduse kasvuhoonegaaside heitmete järelevalve ja Kyoto protokolli rakendamise süsteemi kohta) rakenduseeskirjad) (2) esitanud alusaasta heitkoguste kohta, need andmed on korrutatud otsuse 2002/358/EÜ II lisas ja Kyoto protokolli B lisas sätestatud õhkuheitekoguste piiramise või vähendamise kohustustega ning korrutatud viiega, et tulemus näitaks protokolli esimese kohustusteperioodi viite aastat.
(2)

Liikmesriikidel on olnud võimalus taotleda lepitusmenetluse algatamist. Teatavatel juhtudel on seda võimalust kasutatud ning komisjon on võtnud vaatluse alla antud menetluse tulemusena koostatud aruande.
(4)

1. jaanuaril 2007 saab Rumeeniast Euroopa Liidu liikmesriik. Tunnustades märkimisväärseid jõupingutusi, mida on tehtud Rumeenia ühinemisettevalmistuste lõpuleviimisel, on komisjon oma 26. septembri 2006. aasta aruandes määratlenud eelkõige kohtusüsteemi ja õiguskaitseorganite usaldusväärsuse ja tõhususega seotud veel lahendamata küsimused, mille puhul on veel vaja teha täiendavaid edusamme, et tagada nende suutlikkus rakendada ja kohaldada meetmeid, mis on vastu võetud siseturu ning vabadusel, turvalisusel ning õigusel rajaneva ala loomiseks.
(4)

1. jaanuaril 2007 saab Bulgaariast Euroopa Liidu liikmesriik. Tunnustades märkimisväärseid jõupingutusi, mida on tehtud Bulgaaria ühinemisettevalmistuste lõpuleviimisel, on komisjon oma 26. septembri 2006. aasta aruandes määratlenud eelkõige kohtusüsteemi ja õiguskaitseorganite usaldusväärsuse ja tõhususega seotud veel lahendamata küsimused, mille puhul on veel vaja teha täiendavaid edusamme, et tagada nende suutlikkus rakendada ja kohaldada meetmeid, mis on vastu võetud siseturu ning vabadusel, turvalisusel ning õigusel rajaneva ala loomiseks.
(55)

Käesolevast tabelist ilmneb selgelt, et maatükkide nõudlus oli nimetatud nelja aasta jooksul väga madal. Selge on ka see, et ettevõte teenib väga vähe oma maatükkide müügist või rentimisest. On ka selge, et ettevõtte sularahavarud olid otsakorral ja ettevõtte bilanss oli ebatavaline, omakapital oli pidevalt negatiivne. Lisaks sellele võib märkida, et ettevõtte peamine rahastamine (Karkkila ja Componenta laenud, mille kogusumma oli 3,34 miljonit eurot) oli intressivaba. Kui laenude suhtes oleks kohaldatud tavalist intressi, oleks ettevõtte finantsolukord olnud palju halvem.
(28)

Äriühing General Química vastas kolmandana leebema kohtlemise taotluse punkti 21 nõuetele, kuna ta esitas komisjonile tõendid, millel on nende esitamise ajal juba komisjoni valduses olnud tõenditega võrreldes oluline lisaväärtus. Seetõttu täidab General Química vastavalt punkti 23 alapunkti b kolmandale taandele tingimused trahvi vähendamiseks kuni 20 % ulatuses trahvisummast. Võttes arvesse asjaolu, et General Química täitis olulise lisaväärtuse tingimuse suhteliselt hilises menetluse etapis – enam kui poolteist aastat pärast äriühingu valdustes teostatud komisjoni uurimist, ning et võrreldes olemasolevate tõenditega on esitatud tõendite lisaväärtus piiratud, leiab komisjon, et tema trahvisummat võib vähendada kuni 10 % võrra.
(10)

Selleks et teha kindlaks, kas meede on riigiabi EÜ asutamislepingu artikli 87 lõike 1 tähenduses, peab komisjon uurima järgmist: i) kas kõnealune meede, millega antakse majanduslikku laadi eelis, soodustab teatud ettevõtjaid või teatud kaupade tootmist; ii) kas see eelis on valikuline ning seetõttu kahjustab või ähvardab kahjustada konkurentsi; iii) kas see kahjustab liikmesriikidevahelist kaubandust ning iv) kas seda antakse riigi ressurssidest.
(62)

Erinevate ettevõtjate tegevus toimub suures ulatuses samal asjaomasel turul või lähiturgudel. Seoses sellega tuleb toonitada, et NUW, MUW, MBE ja NBE tarnivad oma tooteid SBE Swiss BioEnergy AGle ning kolm gruppi kuuluvat ettevõtjat (NUW, NBE ja MBE) müüvad oma toodangut suurtele naftakontsernidele. Nii NUW kui ka MUW ostavad tähtsaimat pooltoodet taimeõli Bunge Deutschland GmbH-lt ja Cargill GmbH-lt. Samuti tundub olevat tähtis, et SBE Swiss BioEnergy AG ehitab ja käitab biokütuste tootmiseks kasutatavaid keemiatehaseid – samasuguseid tehaseid käitavad mitmed perekond Sauterile kuuluvad ettevõtjad – ning et SBE Swiss BioEnergy AG kaupleb biokütustega. Ilmselt osutavad Sauter Verpachtung GmbH, Alois Sauter Landesproduktenhandlung ja Autokontor Bayern transporditeenuseid, mille järele on kõikide gruppi kuuluvate ettevõtjate hulgas suur nõudmine ning mida nad võivad vajaduse korral kasutada. Nii biodiisel kui ka bioetanool on sõidukikütused. Lähiturgude analüüsi puhul ei oma tähtsust, et biodiislit kasutavad veoautod ning et bioetanooli segatakse mineraalõliga ja seda kasutavad sõiduautod. Mõlemat toodet turustatakse sarnaste või isegi samade müügi- ja turustuskanalite kaudu ning neid kasutavad transporditeenuseid osutavad sõidukid. Seetõttu tuleb NUWi VKE staatuse kontrollimisel arvestada nii töötajate arvu kui ka ettevõtjate finantsandmeid.
(44)

Saksamaal oleks Siemensil ja VA Techil samuti suur turuosa ka nagu Austrias. Konkurendid on ABB, Balfour Beatty, Elpro ja Spitzke. VA Tech tegutseb peaaegu eranditult kaugliinide segmendis, kus ainsaks kliendiks on Deutsche Bahn. Et tegemist on kattumisega, segmendi ühe võimsa kliendiga pakkujaturuga, ei teki raudtee elektrivarustuse trafoalajaamade osas konkurentsiküsimusi. Trafoalajaamade komponentide puhul juhiti komisjoni tähelepanu sellele, et ühinenud üksus saavutaks teatud komponentide alal monopoolse seisundi, kellel oleks potentsiaali konkurentide kõrvaldamiseks. Turu-uuring näitas siiski, et Siemens ei paku ühtegi neist kolmest asjakohasest komponendist, et kahe nimetatud komponendi puhul on konkurent olemas ning et ühe komponendi puhul, mille ainus pakkuja on VA Tech, püüdis Deutsche Bahn neid reguleeriva asutuse kaudu aktiivselt kontrollida ja seejärel saada heakskiit. Otsuses jõutakse järeldusele, et raudtee elektrivarustuse turu olemasolevat konkurentsi ei takistata märkimisväärselt. Sama kehtib raudtee elektrijaamade tehnohoolduse suhtes, kus VA Tech tarnis umbes 20 jaama, mida tal on kõige parem ise remontida, ning kuna Siemensile ja VA Techile on mitu usaldusväärset alternatiivi.
(1)

Käesolev otsus on adresseeritud firmadele The Topps Company Inc (edaspidi “Topps USA”), Topps Europe Ltd (edaspidi “Topps Europe”), Topps UK Ltd (edaspidi “Topps UK”), Topps International Ltd (edaspidi “Topps International”) ja Topps Italia SRL (edaspidi “Topps Italia”) (kõik koos edaspidi “Topps”).
(3)

Itaalia ametiasutused on teatanud komisjonile, et esialgse läbivaatuse põhjal vastab asjaomase toimeaine kohta esitatud toimik direktiivi 91/414/EMÜ II lisas esitatud andme- ja teabealastele nõuetele. Näib, et esitatud toimik vastab ka direktiivi 91/414/EMÜ III lisas esitatud andme- ja teabealastele nõuetele ühe asjaomast toimeainet sisaldava taimekaitsevahendi puhul. Taotlejad on seejärel vastavalt direktiivi 91/414/EMÜ artikli 6 lõikele 2 edastanud asjaomase toimiku komisjonile ja teistele liikmesriikidele, samuti toiduahela ja loomatervishoiu alalisele komiteele.
(5)

Kuna senise hindamisega ei ole leitud põhjust otseseks muretsemiseks, tuleks liikmesriikidele anda võimalus pikendada nimetatud toimeainet sisaldavate taimekaitsevahendite jaoks antud ajutisi lube 24-kuuliseks ajavahemikuks vastavalt direktiivi 91/414/EMÜ artikli 8 sätetele, et võimaldada toimiku uurimise jätkamist. On alust loota, et hindamis- ja otsustamisprotsess, mis on vajalik profoksüdiimi I lisasse lisamise otsuse tegemiseks, lõpetatakse lähema 24 kuu jooksul.
(5)

Kuna senise hindamisega ei ole leitud põhjust otseseks muretsemiseks, tuleks liikmesriikidele anda võimalus pikendada nimetatud toimeainet sisaldavate taimekaitsevahendite jaoks antud ajutisi lube 24-kuuliseks perioodiks vastavalt direktiivi 91/414/EMÜ artikli 8 sätetele, et võimaldada toimiku uurimise jätkamist. On alust loota, et hindamis- ja otsustamisprotsess, mis on vajalik tiametoksaami I lisasse kandmise otsuse tegemiseks, lõpetatakse 24 kuu jooksul.
(2)

Põhikirja artikli 49.1 kohaselt maksab sellise liikmesriigi, kelle suhtes kehtestatud erand on tühistatud, keskpank oma osa Euroopa Keskpanga (EKP) märgitud kapitalist sisse samal määral kui teiste osalevate liikmesriikide keskpangad (RKPd). Senised osalevate liikmesriikide keskpangad on maksnud EKP kapitali sisse täies ulatuses (3). 15. detsembri 2006. aasta otsuse EKP/2006/21 (riikide keskpankade protsentuaalsete osade kohta Euroopa Keskpanga kapitali märkimise aluses) (4) artikli 2 kohaselt on Sloveenia keskpanga (Banka Slovenije) osakaal EKP kapitali märkimise aluses 0,3194 %. Sloveenia keskpank on oma osa EKP kapitalis sisse maksnud 23. aprilli 2004. aasta otsuse EKP/2004/10 (millega kehtestatakse vajalikud meetmed Euroopa Keskpanga kapitali sissemaksmiseks mitteosalevate riikide keskpankade poolt) (5) artikli 1 kohaselt. Seega on maksmata osa 17 096 556,47 eurot, mis saadakse, korrutades EKP märgitud kapitali (5 760 652 402,58 eurot) Sloveenia keskpanga osakaaluga kapitali märkimises (0,3194 %), millest lahutatakse märgitud kapitali sissemakstud osa ja võetakse arvesse EKP laiendatud kapitali märkimise alust seoses Bulgaaria keskpanga (Bulgarian National Bank) ja Rumeenia keskpanga (Banca Naţională a României) ühinemisega EKPSga.
d)

Riigi ratifitseerimis- või ühinemiskirjas võib sisalduda või sellele võib olla lisatud deklaratsioon, millega kirja hoiuleantuks lugemise tingimuseks seatakse, et antakse hoiule ka ühe teise riigi või valitsustevahelise organisatsiooni kiri või kahe teise riigi kirjad või ühe teise riigi ja ühe valitsustevahelise organisatsiooni kirjad, kes on nimeliselt ära toodud ja kellel on õigus saada käesoleva redaktsiooni osaliseks. Kiri, mille koosseisus on või millele on lisatud selline deklaratsioon, loetakse hoiuleantuks kuupäeval, millal deklaratsioonis märgitud tingimus on täidetud. Kui mõni deklaratsioonis nimetatud kiri ise oma koosseisus või lisana sisaldab sellist deklaratsiooni, siis loetakse kiri hoiuleantuks kuupäeval, millal viimasena nimetatud deklaratsioonis märgitud tingimus on täidetud.
(56)

Eespool nimetatut arvesse võttes on komisjon jõudnud järeldusele, et vaadeldav meede on riigiabi EÜ asutamislepingu artikli 87 lõike 1 tähenduses. Madalmaade ametiasutuste esitatud teave, sealhulgas ametliku uurimise ajal antud teave, on kinnitanud, et ümberkorraldusabi, mida Madalmaad kavatsevad KH-le anda, muutes 45 miljoni euro suuruse päästmislaenu ja sellelt maksmisele kuuluvad intressid omakapitaliks, ei vasta raskustes olevate äriühingute päästmiseks ja ümberkorraldamiseks antavat riigiabi käsitlevate ühenduse suuniste nõuetele ning seetõttu ka EÜ asutamislepingu artikli 87 lõike 3 punktile c.
(20)

Kohaldades eespool nimetatud kohtuotsuses sedastatud põhimõtet käesoleva asja suhtes leiab komisjon, et: a) AEM Torino on saanud varem abi, täpsemalt municipalizzatele antud abi (vt punkt 9–15), mis kuulub tagastamisele vastavalt otsusele 2003/193/EÜ; b) Itaalia ametiasutused ei ole täitnud tagasinõudmise kohustust, mis on ette nähtud eelnevalt nimetatud otsusega. Otsus 2003/193/EÜ käsitleb küll abikava, kuid selles nõutakse ka kõnealuse abikava alusel väljamakstud ebaseadusliku ja ühisturuga kokkusobimatu abi tagastamist. Lisaks on AEM Torino selgelt tunnistanud, et ta sai kõnealust abi, ja puuduvad põhjused arvata, et käesolevas asjas ei kujuta kaalutavad meetmed abi, kujutavad olemasolevat abi või oleksid kuulutatud ühisturuga kokkusobimatuks.
(45)

Selleks, et koolitusabi oleks kokkusobiv ühisturuga, ei tohi see ületada määruse (EÜ) nr 68/2001 artikli 4 lõigetes 2 ja 3 sätestatud abi maksimaalset osatähtsust abikõlblike kulude kogusummast. Maksimaalsele osatähtsusele seatavad piirangud sõltuvad muu hulgas abi saava ettevõtte suurusest, piirkonnast, kus ettevõte asub, ning osalevate töötajate kategooriast. Komisjon märgib, et Ford Genk on suurettevõte, meedet rakendatakse piirkonnas (Limburgi provints), mis on abikõlblik asutamislepingu artikli 87 lõike 3 punkti c alusel, ning koolitatavate hulgas ei ole ühtegi määruse (EÜ) 68/2001 artikli 2 punktis g nimetatud ebasoodsas olukorras töötajate kategooriasse kuuluvat töötajat. Nimetatud tingimustel on suurim lubatav abi osatähtsus käesoleval juhul erikoolituse puhul 30 % ja üldkoolituse puhul 55 %.
(100)

Komisjon on seisukohal, et Luksemburgi maksuvabastusega 1929. aasta valdusettevõtjate suhtes kohaldatava maksukorralduse näol on tegemist riigiabiga asutamislepingu artikli 87 lõike 1 tähenduses ning et selle puhul ei ole kohaldatav mitte ükski selle asutamislepingu artikli 87 lõigetes 2 ja 3 sätestatud eranditest. Komisjon leiab samuti, et vaatamata maksuvabastusega 1929. aasta valdusettevõtjate suhtes kohaldatavasse maksukorraldusse 21. juuni 2005. aasta seadusega tehtud muudatustele pakutakse kõnealuse maksukorraldusega endiselt kõiki eelnevalt kirjeldatud maksusoodustusi, kuigi selle maksukorralduse kasutajate hulk on piiratud valdusettevõtjatega, kes saavad vähem kui 5 % dividendidest välismaistelt äriühingutelt, kellele kohaldatakse ettevõtete tulumaksu, mille määr on väiksem kui 11 %, ning valdusettevõtjatega, kes saavad dividende välismaistelt äriühingutelt, kes on maksustatud 11 % suuruse ettevõtete tulumaksuga, või Luksemburgi äriühingutelt. Komisjon on seisukohal, et Luksemburgi maksuvabastusega 1929. aasta valdusettevõtjate suhtes kohaldatava 21. juuni 2005. aasta seadusega muudetud maksukorralduse näol on tegemist riigiabiga asutamislepingu artikli 87 lõike 1 tähenduses ning et selle puhul ei ole kohaldatav mitte ükski selle asutamislepingu artikli 87 lõigetes 2 ja 3 sätestatud eranditest.